18. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 41374 της 25/26 Μαΐου 1973  (ΦΕΚ Β΄ 607) Περί συστάσεως Τμημάτων Πολιτικών, Μηχανολόγων και Ηλεκτρολόγων Τεχνολόγων Μηχανικών παρά τη Σιβιτανιδείω Δημοσία Σχολή Τεχνών και Επαγγελμάτων. ΄Εχοντες υπ’ όψει: 1.Τας διατάξεις του Δ/τος της 30.7.1928 «περί Οργανισμού της λειτουργίας της Σιβιτανιδείου Σχολής Τεχνών και Επαγγελμάτων». 2.Τας διατάξεις του άρθρ. 9 του Νόμ. 5197/1931, ως αντικατεστάθη υπό του άρθρ. 3 του Α.Ν. 28/1936. 3.Τας διατάξεις του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως». 4.Την υπ’ αριθ. 453/12.4.1973 απόφασιν του Διοικητικού Συμβουλίου της Σιβιτανιδείου Δημοσίας Σχολής Τεχνών και Επαγγελμάτων, αποφασίζομεν: Εγκρίνομεν την λειτουργίαν Τμημάτων Πολιτικών, Μηχανολόγων και Ηλεκτρολόγων Τεχνολόγων Μηχανικών παρά τη Σιβιτανιδείω Δημοσία Σχολή Τεχνών και Επαγγελμάτων, από του ακαδημαϊκού έτους (1973-1974.) Τα της λειτουργίας των ως άνω Τμημάτων διέπονται υπό των διατάξεων του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως» (κατωτ. σελ. 516,501). Το απαραίτητον δια την λειτουργίαν των Τμημάτων τούτων εκπαιδευτικόν προσωπικόν θέλει προσληφθή επί ωριαία αντιμισθία εκ των εχόντων τα νόμιμα προσόντα. Η παρούσα δημοσιευθήτω δια της Εφημερίδος της Κυβερνήσεως. 